Aespa

**Aespa** (Сол: 에스파; **æspa**) нь 2020 онд SM Entertainment-ын үүсгэн байгуулсан Өмнөд Солонгосын охидын хамтлаг юм. Тус хамтлаг 4 гишүүнтэй: Karina, Giselle, Winter, Ningning. Тэд метаверс концепт болон hyperpop хөгжмийг Солонгосын хөгжмийн зах зээлд оруулж ирснээрээ алдартай.

Aespa нь 2020 оны 11 сарын 17нд *"Black Mamba"* дуугаараа дэбют хийсэн бөгөөд тус дууны клип нь YouTube дээр 24 цагийн дотор хамгийн олон хүн үзсэн К-поп хамтлагийн дэбют клип болж байжээ. Тэдний 2 дахь дуу *"Next Level"* нь 2021 оны 5 сард цацагдаж, дотоодын *Circle Digital Chart*-ын 2-т бичигдэн, 19 дэх удаагийн *Korean Music Awards*-аас *Song of the Year* буюу анхны 'daesang' шагналаа хүртжээ. Тэр оныхоо 10 сард *"Savage"* (EP) нэртэй анхны цомгоо гаргаснаар Billboard 200 чартын 20-т бичигдэж, К-поп охидын хамтлагийн хамгийн өндөр амжилтыг үзүүлсэн юм. Тус цомгийн гол дуу нь *Billboard Global 200* чартын шилдэг 40-д багтаж чаджээ. 

2022 оны 7 сард тэд хоёр дахь EP цомог болох *"Girls"* цомгоо гаргасан нь К-поп охидын хамтлагийн түүхэн дэх хамгийн их борлуулалттай цомгийн рекордыг эвдэж, гарсан эхний долоо хоногтоо нэг сая хувь борлогдсон анхны охидын хамтлагийн цомог болсон юм. Тус цомог нь мөн Billboard 200 чартын 3-т бичигдэж, анх удаа эхний 10-т багтжээ. Тэдний гурав дахь EP цомог болох *"My World"* нь 2023 оны 5 сард худалдаанд гарсан бөгөөд хоёр сая гаруй хувь борлуулагдаж, Billboard 200-д эхний аравт багтсан тэдний хоёр дахь цомог болсон. Тус хамтлаг 2024 оны 5 сард *"Armageddon"* нэртэй анхны студийн цомгоо гаргаж, тус цомгийн гол дуу *"Supernova"* нь 11 долоо хоногийн турш дотоодын *Circle Digital Chart*-ыг тэргүүлж, 2024 оны *MAMA Awards* болон 2024 оны *Melon Music Awards*-аас *Song of the Year* буюу 'daesang' шагналыг авжээ.

## Нэр
Хамтлагийн нэр Aespa нь "avatar" (дүр) болон "experience" (туршлага) гэсэн Англи үгний эхний үеийг "aspect" (эсрэг хоёр тал) гэсэн үгтэй хослуулан, "Өөрийнхөө эсрэг дүртэй уулзаж шинэ ертөнцтэй танилцах" гэсэн санааг илэрхийлдэг.

## Дэбютийн өмнө
Ningning нь 2016 оны 9 сарын 19нд дэбютийн өмнөх бэлтгэл баг болох *"SM Rookies"*-ийн гишүүнээр танилцуулагдсан. Karina нь 2019 оны 2 сард нэг агентлагт харьяалагддаг Taemin-ы *"Want"* дууны клипэнд тоглосон бөгөөд түүнтэй хамт хэд хэдэн долоо хоног хөгжмийн нэвтрүүлэгт оролцсон. Karina мөн **Hyundai** болон SM Entertainment-ын хамтын ажиллагааны *"The All-New Tucson, Beyond DRIVE"* хэмээх виртуал showcase тоглолтонд нэг агентлагт харьяалагддаг Kai-тай хамт оролцсон.

## Сурталчилгааны ажил
Aespa нь дэбютээ хийгээд 3 сарын дараа буюу 2021 оны 2 сарын 10нд Францын загварын брэнд *"Givenchy"*-ын элч төлөөлөгчөөр сонгогдсон анхны К-поп уран бүтээлч болов. Тэр жилийнхээ 8 сард Солонгосын гоо сайхны *"Clio"* брэнд, Солонгосын арьс арчилгааны *"Mediheal"* брэнд, Францын спорт хувцасны *"Eider"* брэнд, 9 сард нь *"KB Kookmin"* банктай тус тус гэрээ байгуулжээ. 2021 оны 11 сард Италийн сүрчигний брэнд болох *"Acqua di Parma"* брэндийн элч төлөөлөгчөөр сонгогдов.

2022 оны 4 сард Солонгосын *Lotte Chilsung* компанийн *"Tamz Zero"* ундааны брэндийн загвар өмсөгч болжээ. 8 сард *Lotte Duty Free* компанийн шинэ нүүр царайгаар сонгогдож, Солонгосын спорт хувцасны брэнд *"MLB"*-ийн олон улсын элч төлөөлөгч болсон. 9 сард Швейцарийн цаг, үнэт эдлэлийн *"Chopard"* брэндийн дэлхийн элч төлөөлөгч болж, 12 сард *"Epic Seven"* гар утасны тоглоомны сурталчилгааны моделоор сонгогдсон.

2023 оны 10 сард *Crocs* брэнд Aespa-тай хамтарсан бүтээгдэхүүн гаргаж, 2024 оны 2 сард Индонезийн хоол хүнсний брэнд *"Nabati Richoco"*-ын элч төлөөлөгч болж, Солонгосын гоо сайхны *Amorepacific* компанийн *"Mise-en-scène"* брэндийн дэлхийн шинэ элч төлөөлөгчөөр сонгогдов. 2024 оны 5 сард Инчоны олон улсын нисэх онгоцны буудлын хүндэт элч төлөөлөгчөөр томилогдсон бөгөөд *Refrear* брэндийн *"a-eye"* контакт линзийн моделоор сонгогдсон байна.

## Бүрэлдэхүүн 
## Уран бүтээл
### Студийн цомог
### Өргөтгөсөн цомог (EP)
### Сингль цомог
### Дуунууд
#### Солонгос дуу
#### Япон дуу
#### Англи дуу
## Лавлах бичиг
Ангилал:Өмнөд Солонгосын хамтлаг
Ангилал:Охидын хамтлаг